CELEX: 62018CN0593
Language: el
Date: 2018-09-21 00:00:00
Title: Υπόθεση C-593/18 P: Αναίρεση που άσκησαν στις 21 Σεπτεμβρίου 2018 οι ABB Ltd, ABB AB κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Ιουλίου 2018 στην υπόθεση T-445/14, ABB Ltd, ABB AB κατά Ευρωπαϊκής Επιτροπής

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/27
            
         
      Αναίρεση που άσκησαν στις 21 Σεπτεμβρίου 2018 οι ABB Ltd, ABB AB κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Ιουλίου 2018 στην υπόθεση T-445/14, ABB Ltd, ABB AB κατά Ευρωπαϊκής Επιτροπής
      (Υπόθεση C-593/18 P)
      (2018/C 436/38)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: ABB Ltd, ABB AB (εκπρόσωποι: I. Vandenborre, advocaat, S. Dionnet, avocat)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την απόφαση ή να λάβει οποιοδήποτε άλλο μέτρο κρίνει προσήκον, και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Πρώτος λόγος αναιρέσεως: το Γενικό Δικαστήριο υπέπεσε σε πλάνη περί το δίκαιο, καθόσον έκρινε ότι η Επιτροπή προσκόμισε τις αναγκαίες αποδείξεις σχετικά με την παράβαση εκ μέρους της αναιρεσείουσας, η οποία αφορά όλα τα υπόγεια ηλεκτρικά καλώδια και εξαρτήματα με τάση μεταξύ 110 kV και 220 kV. Το Γενικό Δικαστήριο παρέλειψε να ελέγξει εάν η προσβαλλόμενη απόφαση (1) είχε προσδιορίσει την παράβαση με «επαρκή ακρίβεια» και κατά τις επιταγές του νόμου. Επίσης, το Γενικό Δικαστήριο εφάρμοσε εσφαλμένως τις προϋποθέσεις για τη διαπίστωση της επαρκούς επιγνώσεως της αναιρεσείουσας, ώστε να συμπεράνει τη συμμετοχή της στην παράβαση.
      Δεύτερος λόγος αναιρέσεως: το Γενικό Δικαστήριο παρέλειψε να εφαρμόσει την αρχή της ίσης μεταχειρίσεως και το τεκμήριο αθωότητας, καθόσον επικύρωσε τη διαπίστωση της Επιτροπής ότι, όσον αφορά την αναιρεσείουσα, το χρονικό σημείο ενάρξεως του διαστήματος της παραβάσεως ήταν η 1η Απριλίου 2000.
      Τρίτος λόγος αναιρέσεως: το Γενικό Δικαστήριο παρέβη την υποχρέωσή του να αιτιολογήσει επαρκώς την εκ μέρους του αξιολόγηση του ισχυρισμού της αναιρεσείουσας περί άνισης μεταχειρίσεως, καθόσον κατέληξε στην εσφαλμένη κρίση ότι η αναιρεσείουσα είχε αποδεχθεί την εν λόγω άνιση μεταχείριση στο πλαίσιο της διοικητικής διαδικασίας και καθόσον εξέλαβε την ως άνω αποδοχή ως στοιχείο κρίσιμο για την εκ μέρους του αξιολόγηση.
      
         (1)  Απόφαση της Επιτροπής, της 2ας Απριλίου 2014, σχετικά με διαδικασία βάσει του άρθρου 101 της Συνθήκης για τη λειτουργία της Ευρωπαϊκής Ένωσης και του άρθρου 53 της συμφωνίας για τον ΕΟΧ (Υπόθεση AT.39610 — Ηλεκτρικά καλώδια) [κοινοποιηθείσα υπό τον αριθμό C(2014) 2139 τελικό] (ΕΕ 2014, C 319, σ. 10).